nl tr fy fr nl nl nl nl af en nl nl nl nl nl nl nl min fr af af nl nl sv pt en nb nl en oc de ca oc af da da de af et af es nl nl en nl nl sv oc oc ca fr oc ca oc fr nl nl nl af nl af af nl nl en
Kom ons breek die woord op in sy twee dele en dan gaan dit dus oor vroue en diens.
Vroue: Alle vroulike lidmate van ons gemeente is deel van die Vrouediens. Ons is nie ‘n eksklusiewe groepie wat met die hand uitgesoek is of aan wie ‘n spesiale versoek gerig is nie. Inteendeel: Ons is ‘n wonderlike groep dames wat een keer per maand bymekaarkom en selfs van die vergadering pret maak met baie kwinkslae en grappies. Kom wees deel van die “plig” met plesier. Persoonlik sien ek uit na die maandelikse samesyn en ek is seker meeste van die ander deelnemendes sal dieselfde getuig .
Kom wees deel van ons, dit is lekker, dit is koinonia (‘n samehorigheid) soos min.
Diens: Ja, ons is ook diensbaar. Tydens ons bymekaarkom reël ons funksies en fondsinsamelings. Maar vir die van ons gemeente wat nog nie weet wat ons beleef nie, nooi ek vriendelik dog dringend uit: Kom toets hoe wonderlik dit is om deel te wees van die een liggaam. Elke lid is meer as bereid om haar deeltjie te doen en so doen niemand baie nie. Hoe meer ons is, hoe minder hoef elkeen te doen!
Die spreekwoord: ”Vele hande maak ligte werk” word ‘n werklikheid by hierdie vrouediens. Dit laat my ook dink aan Langenhoven se “swaarkry met lekkerkry klaarkry”. Net die swaarkry kry ek nie van toepassing gemaak op ons aksies nie.
Ek nooi u uit, kom probeer dit, onthou – spyt kom altyd te laat.
‘n Praktiese reëling: Ons vergader so ver moontlik die eerste Maandag van elke maand, skoolvakansies uitgesluit. Die datums is op die kerkalmanak. Op die almanak word die tyd aangedui as 19.00, maar weens verskeie versoeke het ons dit vervroeg na 18.00.
Aan die begin van die jaar het ons probeer om ‘n “duplikaat” vergadering te hou op Dinsdagoggend, maar niemand het opgedaag nie en is dit gestaak. Ons is heeltemal bereid om dit weer in te stel. Kontak die kerkkantoor of myself by 076 395 5076 of 011 811 2711 as u ‘n oggendvergadering verkies.
Wat sou Adam gewees het sonder Eva? Van die Adams in ons gemeente erken dat ons onmisbaar is. Ons visie en missie: Spreuke 31:10-31. Ons het jou nodig om ‘n groter verskil te maak.